ઘણીવાર એમ બનતું હોય છે આવી બધી રીતે વિચારીયે તો લોકો વિચારનારને ડફોળ કહી દે છે અને ભલુ હોય તો એને વિકાસવિરોધી પણ ગણાવી દેવામાં આવે પણ જો ઘડીભર વિચારીએ તો ખરો વિકાસ જ આ કરવાનો છે ને? ફ્લાયઓવર્સ, બુલેટટ્રેન્સ કે મેટ્રો એ વિકાસનો માપદંડ હોઈ જ ન શકે. જોકે, આ સંઘર્ષ કંઈ આજનો નથી. રોટી, કપડા, મકાન, જ્ઞાન, સુરક્ષા અને ખુદના સન્માનની લડાઈ રૈયત તરીકે પણ લોકો લડતા હતાં, ભારત ગણરાજયનાં નાગરિક તરીકે પણ લડે છે અને ભવિષ્યમાં પણ લડતાં રહેવાનાં જ. રાજયસભા ટીવી દ્ભારા પ્રસારિત સંવિધાન સિરિયલનાં પ્રથમ એપિસોડમાં જ એક રસપ્રદ સીન આવે છે.